Himlens fugle

Du grønne skov du glade lærke   
Åh gudskelov at jeg kan mærke   
Alt dette er ven med mig   
Har du det som jeg   
Er du dus med himlens fugle og skovens grønne træer   
Forstår du alle hjerter der banker her og der   
Kan du smile til en kronhjort og vinke til en stær   
Så har du fundet ud af noget som er meget værd   
En rødkælk en guldsmed en bly forglemmigej   
Et grantræ en vipstjert de elsker nemlig dig   
Er du dus med himlens fugle og skovens grønne træer   
Så har du fundet ind til det som gør livet allermest værd

Det danske land med skov og ager

Jeg ser en kornmark lys og fager

Men er den så fin min ven

Jeg spørger igen

Er du dus med kalk og fosfor og elsker du round up

Er glyfosat din hofret Det findes i din krop

Kan du lide stråforkorter og er din søn steril

Så kan du nok forstå min ven uden at være debil

Vort grundvand forplumres. Insekterne dør ud

En kornblomst er fortid , ja du må gerne tud'

Er dus med vores fauna, og glad for vor natur

Så gør dog noget min fine ven: Det er kun din indsats der dur

Du grønne skov du glade lærke

Åh gudskelov at jeg kan mærke

Alt dette det husker jeg

Har du det som jeg

har du hørt en frø der kvækker og summen af en bi

Forstår du hvilket under, der måske er forbi

Fik du smilet til en kronhjort og vinket til en stær

Så har du prøvet lidt af det som var meget værd

en havørn, en glente, det gir et ekstra pift

Men nogen de synes, det’ bedre med lidt gift

Er du dus med himlens fugle og skovens grønne træer

Så tænk på at bevare det, som gør livet allermest værd